Влада на Македонија од декември 1946

**Владата на НР Македонија од декември 1946** е формирана на 31 декември 1946 година, на истиот ден кога е донесен Уставот на НР Македонија. Во оваа влада доаѓаше до чести измени и реконструкции, но таа остана на функција до јануари 1951 година, кога е избрана нова влада.

## Состав на владата
Владата е составена од претседател, два потпретседатели, 11 министри и претседателот на Планската комисија. Во однос на претходната влада, во оваа влада е вклучен и претседателот на Планската комисија.

Составот на владата е следниот:

* Претседател на владата: Лазар Колишевски
* прв потпретседател и претседател на Контролната комисија: Љупчо Арсов
* втор потпретседател: Видое Смилевски
* министер за внатрешни работи: Цветко Узуновски
* министер за финансии: Даре Џамбаз
* министер за индустрија и рударство: Георги Василев
* министер за градежништво: Тоде Ношпал
* министер за трговија и снабдување: Диме Бојановски
* министер за земјоделство и шумарство: Крсте Симовски
* министер за народна просвета: Никола Минчев
* министер за правосудство: Васил Калајџиски 
* министер за народно здравје: Вукашин Попадиќ
* министер за труд: Кирил Петрушев 
* министер за социјални грижи: Неџат Аголи
* претседател на Планската комисија: Кирил Миљовски

## Реконструкции на Владата
### 1947
Во јули 1947 година за нов министер за просвета е избран Киро Хаџи Василев на местото на Никола Минчев, кој е избран за министер без ресор.

При реконструкцијата на Владата од 19 ноември 1947 година настанаа следните промени:
* За претседател на Контролната комисија на местото на Љупчо Арсов е избран Борко Темелковски
* За министер за градежништво на местото на Тоде Ношпал е избран Страхил Гигов
* За министер за просвета на местото на Киро Хаџи Василев е избран Димче Мире
* За министер на новоформираното министерство за локален сообраќај е избран Тоде Ношпал
* За министер без ресор на местото на Никола Минчев е избран Киро Хаџи Василев.

### 1948
На 10 јануари 1948 година Љупчо Арсов поднесува оставка на функцијата потпретседател на Владата и на таа функција е назначен Никола Минчев.

На 12 мај 1948 година од министерството за земјоделство и шумарство се формирани две нови министерства, едното за земјоделство, а второто за шумарство, при што за министер за земјоделство е именуван Ванчо Бурзевски, а Крсте Симовски стана министер за шумарство. Покрај тоа, за министер за социјални грижи е именуван Реис Шакири, на местото на Неџат Аголи.

При реконструкцијата на Владата од 26 октомври 1948 година настанаа следните промени:
* За претседател на Планската комисија на местото на Киро Миљовски е назначен Страхил Гигов
* За министер за трговија и снабдување на местото на Аспарух Каневче е избран Киро Миљовски
* За министер за труд на местото на Киро Петрушев е избран Боге Кузмановски
* За министер за градежништво на местото на Страхил Гигов е избран Живко Брајковски
* За министер за шумарство на местото на Крсте Симовски е избран Стоилко Ивановски
* За министер-претседател на Комитетот за надворешна трговија е избран Димче Зографски
* Киро Хаџи Василев е разрешен од функцијата министер без ресор.

### 1949

На 12 јануари 1949 година разрешен е министерот Диме Бојановски.

При реконструкцијата на Владата од 17 март 1949 година доаѓа до смена на раководните лица на три министерства и до избор на еден нов министер.
* За министер за трговија и снабдување на местото на Кирил Миљоски е избран Ристо Бајалски
* За министер за градежништво на местото на Живко Трајковски е избран Димче Беловски
* За министер за земјоделство на местото на Ванчо Бурзевски е избрана Вера Ацева
* за министер и претседател на Комитетот на Универзитетот, високите школи и научните установи е избран Крсте Црвенковски.

На 16 април 1949 година е формирано ново министерство за државни набавки на Владата и за министер е именуван Перо Менков.

На 13 септември 1949 година доаѓа до промена на раководните лица во две министерства.
* За министер за правосудство на местото на Васил Калајџиски е избран Благој Левков
* За министер за шумарство на местото на Стоилко Ивановски е избран Васил Ѓоргов.

Следниот месец, на 19 октомври 1949 година, при новата реконструкција на владата, дојде до следните промени:
* Борко Темелковски од претседател на Комисијата за државна контрола на НРМ е поставен за потпретседател на Владата
* Вера Ацева од министер за земјоделство е поставена за претседател на Комисијата за државна контрола на НРМ
* Боге Кузмановски од министер за труд е поставен за министер за земјоделство
* Џафер Кодра е поставен за министер за труд
* Киро Георгиевски од министер за комунални работи е поставен за министер и претседател на комисијата за ревизија на генералните проекти при Владата на НРМ
* Љубо Зафиров е поставен за министер за комунални работи
* Крсте Црвенковски е поставен за министер за наука и култура.

### 1950

На 8 февруари 1950 година на чело на новоформираните министерства за електростопанство и за државни земјоделски стопанства се поставени министрите Аспарух Каневче и Мито Брзилов. Покрај тоа, за претседател на Планската комисија на местото на Страхил Гигов дојде Никола Минчев.

До поголема реконструкција на Владата и на министрите во нејзин состав дојде на 23 април 1950 година.
* Никола Минчев од претседателот на Планската комисија е поставен за претседател на Советот за промет со стоки
* Наум Наумовски е поставен за министер-претседател на Советот за земјоделство и шумарство
* Кемал Сејфула е поставен за министер-претседател на Советот за комунални работи и локална индустрија
* Мито Димитриевски е поставен за министер-претседател на Комитетот за надворешна трговија
* Љубо Зафиров наместо министер на комуналните работи е поставен за министер-претседател на Комитетот за локална индустрија и занаетчиство
* Димче Беловски од министер за градежништво е поставен за претседател на Планската комисија
* Боге Кузмановски од министер за земјоделство е поставен за министер за градежништво
* Мито Теменугов е поставен за министер на земјоделство
* Благој Попов наместо министер за индустрија и рударство е поставен за министер-претседател на Советот за преработувачки индустрија
* Аспарух Каневче наместо министер на електростопанство е поставен за министер-претседател на Советот за енергетика и екстрактивна индустрија
* Димче Зографски од министер-претседател на Комитетот за надворешна трговија е поставен за министер за шумарство на местото на Васил Ѓоргов
* Васил Ѓоргов од министер за шумарство е поставен за министер за државните земјоделски стопанства на местото на Мито Брзилов.

На 5 јуни 1950 година доаѓа до последната промена на оваа влада. За претседател на Планската комисија е поставен Киро Георгиевски на местото на Димче Беловски. Покрај тоа, за министер е именуван и Методија Митевски.

## Извори


1946